ടോക്കിയോ ഒളിമ്ബിക്സ് മെഡല് നേടിയ താരങ്ങള്ക്ക് 42 കോടി രൂപ പാരിതോഷികം നല്കി യോഗി സര്ക്കാര് നീരജ് ചോപ്രയ്ക്ക് രണ്ട് കോടി ലക്നൗ : ടോക്കിയോ ഒളിമ്ബിക്സില് മെഡല് നേടിയ എല്ലാ താരങ്ങള്ക്കും പാരിതോഷികം നല്കി യോഗി സര്ക്കാര്. രാജ്യത്തിന്റെ അഭിമാനതാരങ്ങള്ക്ക് 42 കോടി രൂപയാണ് യോഗി ആദിത്യനാഥ് സമ്മാനമായി നല്കിയത്. യുപിയില് നിന്നും അത്ലറ്റിക്സില് പങ്കെടുത്ത 10 താരങ്ങള്ക്ക് 25 ലക്ഷം രൂപ വീതവും സര്ക്കാര് നല്കി. ടോക്കിയോ ഒളിമ്ബിക്സ് ജാവ്ലിന് ത്രോയില് സ്വര്ണ മെഡല് നേടിയ നീരജ് ചോപ്രക്ക് 2 കോടി രൂപയാണ് സര്ക്കാര് പാരിതോഷികം നല്കിയത്. ഗുസ്തിയില് വെള്ളിമെഡല് നേടിയ രവി ദാഹിയക്കും ഭാരോദ്വഹനത്തില് വെള്ളി നേടിയ മീരാഭായ് ചാനുവിനും 1.5 കോടി രൂപ വീതവും നല്കും. വെങ്കല മെഡല് ജേതാക്കളായ പിവി സിന്ധു, ലവ്ലിന ബോര്ഗൊഹേയ്ന്, ബജ്റംഗ് പൂനിയ എന്നിവര്ക്ക് 1 കോടി രൂപ വീതം നല്കി. പുരുഷ ഹോക്കി ടീമിലെ എല്ലാ താരങ്ങള്ക്കും ഒരു കോടി രൂപയാണ് യുപി സര്ക്കാര് സമ്മാനമായി നല്കിയത്. അവസാന ഘട്ടത്തില് പരാജയപ്പെട്ട വനിതാ ഹോക്കി ടീമിലെ അംഗങ്ങള്ക്ക് 50 ലക്ഷം രൂപ വീതം നല്കി. ഗോള്ഫ് താരം അദിതി അശോകിനെയും സര്ക്കാര് 50 ലക്ഷം രൂപ നല്കി ആദരിച്ചു.